**VENTSPILS PĀRVENTAS PAMATSKOLAS**

Reģistrācijas Nr.3212903148

Tārgales iela 61, Ventspils, LV-3602

Tālrunis 63662529

E-pasts [parventas.pamatskola@ventspils.lv](mailto:parventas.pamatskola@ventspils.lv)

Mājas lapas adrese [www.vpp.ventspils.lv](http://www.vpp.ventspils.lv)

**Direktore Vēsma Laurecka**

**Pašvērtējuma ziņojums**

Ventspils

2018.gads

**Saturs**

[I. IZGLĪTĪBAS IESTĀDES VISPĀRĒJAIS RAKSTUROJUMS 3](#_Toc502823357)

[II. IZGLĪTĪBAS IESTĀDES PAMATMĒRĶI 4](#_Toc502823358)

[III. IEPRIEKŠĒJĀ VĒRTĒŠANAS PERIODA IETEIKUMA IZPILDE 6](#_Toc502823359)

[IV. IZGLĪTĪBAS IESTĀDES SNIEGUMS KVALITĀTES RĀDĪTĀJOS VISU JOMU ATBILSTOŠAJOS KRITĒRIJOS 7](#_Toc502823360)

[1. JOMA – MĀCĪBU SATURS 7](#_Toc502823361)

[Kritērijs – 1.1. Iestādes īstenotās izglītības programmas 7](#_Toc502823362)

[2. JOMA – MĀCĪŠANA UN MĀCĪŠANĀS 8](#_Toc502823363)

[Kritērijs – 2.1. Mācīšanas kvalitāte 8](#_Toc502823364)

[Kritērijs – 2.2. Mācīšanās kvalitāte 8](#_Toc502823365)

[Kritērijs – 2.3. Vērtēšana kā mācību procesa sastāvdaļa 8](#_Toc502823366)

[3. JOMA – IZGLĪTOJAMO SASNIEGUMI 9](#_Toc502823367)

[Kritērijs – 3.1. Izglītojamo sasniegumi ikdienas darbā 9](#_Toc502823368)

[Kritērijs – 3.2. Izglītojamo sasniegumi valsts pārbaudes darbos 12](#_Toc502823369)

[4. JOMA – ATBALSTS IZGLĪTOJAMIEM 1](#_Toc502823370)3

[Kritērijs – 4.1. Pedagoģiskais atbalsts, sociālpedagoģiskais atbalsts un izglītojamo drošības garantēšana (drošība un darba aizsardzība) 1](#_Toc502823371)3

[Kritērijs – 4.2. Atbalsts personības veidošanā 1](#_Toc502823372)3

[Kritērijs – 4.3. Atbalsts karjeras izglītībā 1](#_Toc502823373)4

[Kritērijs – 4.4. Atbalsts mācību darba diferenciācijai 1](#_Toc502823374)4

[Kritērijs – 4.5. Atbalsts izglītojamiem ar speciālām vajadzībām 1](#_Toc502823375)4

[Kritērijs – 4.6. Sadarbība ar izglītojamā ģimeni 1](#_Toc502823376)5

[5. JOMA – IESTĀDES VIDE 1](#_Toc502823377)6

[Kritērijs – 5.1. Mikroklimats 1](#_Toc502823378)6

[Kritērijs – 5.2. Fiziskā vide 1](#_Toc502823379)6

[6. JOMA – IESTĀDES RESURSI 1](#_Toc502823380)7

[Kritērijs – 6.1. Iekārtas un materiāltehniskie resursi 1](#_Toc502823381)7

[Kritērijs – 6.2. Personālresursi 1](#_Toc502823382)7

[7. JOMA – IESTĀDES DARBA ORGANIZĀCIJA, VADĪBA UN KVALITĀTES NODROŠINĀŠANA 1](#_Toc502823383)8

[Kritērijs – 7.1. Iestādes darba pašvērtēšana un attīstības plānošana 1](#_Toc502823384)8

[Kritērijs – 7.2. Iestādes vadības darbs un personāla pārvaldība 1](#_Toc502823385)8

[Kritērijs – 7.3. Iestādes sadarbība ar citām institūcijām 19](#_Toc502823386)

[V. CITI SASNIEGUMI 2](#_Toc502823387)0

[VI. TURPMĀKĀ ATTĪSTĪBA 2](#_Toc502823388)1

[Pielikumi 2](#_Toc502823389)3

# IZGLĪTĪBAS IESTĀDES VISPĀRĒJAIS RAKSTUROJUMS

Ventspils Pārventas pamatskola (agrāk Ventspils 5.vidusskola) ir Ventspils pašvaldības dibināta un Ventspils pilsētas Domes Izglītības pārvaldes padotībā esoša vispārējās izglītības iestāde, kura īsteno pirmsskolas izglītības, pamatizglītības programmas, pamatizglītības matemātikas, dabaszinību un tehnikas virziena programmu (no 2016.gada), speciālās pamatizglītības programmu izglītojamajiem ar mācīšanās traucējumiem (no 2010.gada).

Ventspils Pārventas pamatskolas darbības tiesiskais pamats ir Izglītības likums, Vispārējās izglītības likums, Bērnu tiesību aizsardzības likums, citi likumi un normatīvie akti, kā arī izglītības iestādes nolikums, kuru apstiprina Ventspils pilsētas Domes Izglītības pārvaldes vadītājs.

2018./2019.mācību gada sākumā izglītības iestādē mācās 311 izglītojamie (kopā ar pirmsskolas izglītības grupu 331), kuri dzīvo gan izglītības iestādes, gan citos pilsētas mikrorajonos, arī Ventspils novadā. Gan ekonomiskās un politiskās migrācijas, gan demogrāfijas dēļ izglītojamo skaits pēdējos gados bija samazinājies, taču šajā mācību gadā skaits nostabilizējies, ar augšupejošu tendenci.

Ventspils Pārventas pamatskola, kā 5.vidusskola dibināta 1972.gadā kā divplūsmu izglītības iestāde. Tas bija laiks, kad Ventspilī no tālākajām Padomju Savienības republikām ieplūda pārsvarā mazkvalificēts darbaspēks, jo Ventspilī labajā Ventas krastā tika celti svarīgi Padomju Savienības nozīmes objekti. Izglītības iestāde atrodas pilsētas nomalē, kur tika celtas daudzdzīvokļu mājas viesstrādniekiem. 1995./1996.m.g. skola iegūst 3.pamatskolas statusu, 1998./1999.m.g. atjaunota 5.vidusskola, 2002./2003.m.g. skolā atver 5-6 gadīgo bērnu apmācību grupu, 2016.gada 1.septembrī 5.vidusskola tiek reorganizēta par Ventspils Pārventas pamatskolu.

Šobrīd vairāki uzņēmumi nedarbojas vai sašaurinājuši darbību, kā arī atvērti jauni uzņēmumi Pārventā, tas ietekmējis arī izglītības iestādes sociālo vidi. Daudzas no iebraucēju ģimenēm izvēlējušās bērnus sūtīt latviešu plūsmas izglītības iestādē.

Mūsu izglītības iestādē mācās arī salīdzinoši daudz romu tautības bērnu - 20% . Tas ietekmē mācību procesa īstenošanu, jo ģimenē lietotā dzimtā romu valoda ietekmē vārdu krājumu, teksta izpratni, spēju apgūt ne tikai latviešu valodu vai matemātiku, bet arī dabaszinības, vēlāk vēsturi un citus mācību priekšmetus. Taču izglītības iestādē ir ļoti labi piemēri, kad cittautiešu ģimenē audzis bērns sasniedz ļoti augstus mācību rezultātus.

Ventspils Pārventas pamatskola vienmēr ir bijusi daudznacionāla, jo šeit ir mācījušies gan bērni no latviešu ģimenēm, gan daudz jaukto un cittautiešu ģimeņu bērni. Pagājušā mācību gadā izglītības iestādē atgriezās bērni, kuri kopā ar ģimenēm bija izbraukuši uz ārzemēm, vai arī ir dzimuši ārpus Latvijas, kas ietekmē latviešu valodas zināšanu līmeni. Repatriantiem izglītības iestādē tika nodrošinātas papildus nodarbības latviešu valodas apguvei.

Nelielā izglītojamo skaita dēļ izglītības iestādei izdevies daudzus audzēkņus iedrošināt uzstāties auditorijas priekšā, vadīt pasākumus un izrādīt jebkādu iniciatīvu izglītības iestādes dzīves dažādošanā un realizēšanā. Tas bērniem, pirmkārt, sagādājis gandarījumu, bet, otrkārt, cēlis audzēkņos pašapziņu, paaugstinājis pašvērtējumu. Ventspils Pārventas pamatskola piedāvā glītrakstīšanas nodarbības, izglītības iestādē notiek 5-6 gadīgo bērnu apmācība. Skola pagājušajā mācību gadā ir saņēmusi Ekoskolas Zaļo karogu. Ventspils Pārventas pamatskola vienmēr lepojusies ar savu Izglītojamo domi, kas dalījusies pieredzē ar citu pilsētu audzēkņiem, pārstāvējusi visu Kurzemes novadu valsts mērogā Rīgā.

Ventspils Pārventas pamatskolā ir izkoptas daudzveidīgas tradīcijas, īpaši pievēršot uzmanību labdarības popularizēšanai un brīvprātīgajam darbam (1.pielikums).

Izglītības iestādes vadību nodrošina direktors, divi vietnieki un direktora vietnieks saimnieciskajā darbā.

Ventspils Pārventas pamatskolā strādā 34 pedagoģiskie darbinieki, no tiem 27 pamatdarbā. 16 pedagogi ir ieguvuši maģistra grādu.

Izglītības iestāde tiek finansēta no valsts un Ventspils pilsētas pašvaldības budžeta. Finanšu līdzekļi tiek izmantoti izglītības iestādes vajadzībām saskaņā ar normatīvajos aktos noteikto kārtību, un to aprite un uzskaite ir centralizēta, izlietojums ir racionāls un efektīvs.

# IZGLĪTĪBAS IESTĀDES PAMATMĒRĶI

**Misija** – veidot izglītības vidi, organizēt un īstenot izglītības procesu, kas nodrošina vispārējās pamatizglītības mērķu sasniegšanu, lai rezultātā skolēni attīstītu dzīvei 21. gadsimtā svarīgas zināšanas, prasmes un attieksmes, radot konkurētspējīgu, radošu, uz iniciatīvu vērstu personību.

**Skolas vīzija** – Ventspils Pārventas pamatskola ir valsts vispārizglītojošā mācību iestāde, kas garantē zināšanu, prasmju un iemaņu apgūšanu ikvienam izglītojamam, kas audzina pilsoni, kurš spēj sekmīgi orientēties dzīves reālijās. Izglītības iestādē valda atmosfēra, kur ar cieņu izturas pret bērniem, strādā kvalificēti speciālisti, kuri radoši, jēgpilni un efektīvi mācību audzināšanas procesā pielieto mūsdienīgas tehnoloģijas. Izglītības procesam piemīt audzinošs raksturs. Izglītības iestādes absolventi viegli integrējas sabiedrībā, saprot savas un respektē citu cilvēku tiesības, saglabā savas tautas nacionālās vērtības. Izglītības iestāde audzina labestīgu, uz iejūtību vērstu pilsoni. Izglītības iestāde perspektīvā kā stabila, kvalitatīvu pamatizglītību nodrošinoša un uz izglītojamo centrēta mācību iestāde, kurā galvenais darbs tiek virzīts uz izglītojamā pašvadītu mācīšanos (skolēns plāno savas darbības, domā par domāšanu, apzināti).

**Izglītības iestādes galvenie mērķi:**

1. Organizēt uz skolēnu centrētu, kompetenču pieejā balstītu izglītības saturu, kā arī jēgpilnu un efektīvu mācību procesu atbalstošā vidē.
2. Veicināt lasītprasmes izkopšanu visu vecumposmu skolēniem visos mācību priekšmetos.
3. Pilnveidot izglītojamo pašapziņu, savas personības un valsts piederības apzināšanos, iesaistot izglītojamos aktīvā izglītības iestādes ārpusstundu un mācību darbā.
4. Nodrošināt savstarpēju sapratni un cieņu, konstruktīvu un atklātu sadarbību visos līmeņos.

**Izglītības iestādes uzdevumi:**

* 1. Izglītojamo pašapziņas stimulēšana, orientēšana uz panākumiem.
  2. Klases audzinātāju un priekšmetu pedagogu sadarbība efektīvas mācību stundas nodrošināšanai atbalstošā vidē.
  3. Skolotāju sadarbība kopēja satura plānošanā.
  4. Patriotisma, kultūridentitātes un valstiskās apziņas veidošana un nostiprināšana audzēkņos.
  5. Skolas kolektīva darbs ar vecākiem pozitīvisma veidošanā.

**Mācīšana un mācīšanās**

Darbības prioritāte – produktīva un efektīva, uz izglītojamo un pedagogu kompetenču attīstīšanu un pilnveidošanu vērsta mācību procesa organizēšana atbalstošā vidē.

**Atbalsts izglītojamiem**

Darbības prioritāte – pilnveidot izglītojamo personisko līderību, savas personības un valsts piederības apzināšanos. Mācību procesa organizēšanā izmantot diferencēšanu.

**Izglītības iestādes vide**

Darbības prioritāte – pozitīvas, atbalstošas un labvēlīgas vides nodrošināšana visos līmeņos.

**Resursi**

Darbības prioritāte – materiālās bāzes pilnveidošana atbilstoši mūsdienu prasībām.

**Izglītības iestādes darba organizācija, vadība un kvalitātes nodrošināšana**

Darbības prioritāte – mācību procesa nodrošināšana ar atbilstošas kvalifikācijas pedagogiem.

| ***Pamatjoma*** | ***Mācīšana, mācīšanās un izglītojamo sasniegumi*** | ***Atbalsts izglītojamiem*** | ***Izglītības iestādes vide un resursi*** |
| --- | --- | --- | --- |
| *Sasniegtie rezultāti* | * Mācību rezultāti ir stabili vai vērojama dinamika salīdzinoši ar iepriekšējiem mācību gadiem. * Jēgpilni mācību procesā tiek izmantoti IKT sadarbības rīki. * Mācību metodes un pieejas ir daudzveidīgas, vērstas uz kompetenču un lietpratības attīstīšanu un pilnveidi. * Tiek analizēti dati par lasītprasmes apguvi sākumskolā. * Izglītības iestāde ir izanalizējusi datus par izglītojamo sasniegumiem valsts pārbaudes darbos. Izstrādāts rīcības plāns. * Izglītības iestāde veic vērtēšanas datu salīdzinošo analīzi un tā tiek izmantota izglītojamo mācību sasniegumu paaugstināšanai. | * Tiek izkopta katra izglītojamā valsts piederības izjūta mācību procesā un ārpusklases pasākumos. * Ir radīta iespēja izglītojamo radošai pašizpausmei un pilnveidei dažādās jomās. * Izglītojamie izglītības iestādē jūtas droši. * Tiek īstenota speciālā programma izglītojamiem ar mācīšanās traucējumiem. * Tiek sniegti atbalsta pasākumi izglītojamiem ar mācīšanās grūtībām. * Tiek norīkota individuālā apmācība nepieciešamības gadījumā. * Tiek īstenota STEM programma ar padziļinātu bioloģijas un ķīmijas apguvi. * Skolā darbojas atbalsta komanda, kuras sastāvā darbojas psihologs, logopēds, medmāsa. | * Izglītojamiem un izglītības iestādes darbiniekiem ir piederības sajūta savai skolai. * Tiek dokumentēti un popularizēti izglītības iestādes sasniegumi un aktivitātes medijos. * Regulāri tiek atjaunota informācija izglītības iestādes mājas lapā un aktualitātes sociālajos tīklos, atbilstoši datu aizsardzības regulai. * Modernizēti mācību kabineti ar nepieciešamo materiāli tehnisko nodrošinājumu. * Izglītības iestādē tiek nodrošināta praksē balstīta profesionālā pilnveide. * Pedagogi piedalās profesionālās kvalifikācijas tālākizglītības kursos un semināros. * Pedagogi piedalās savstarpējā stundu vērošanā profesionālai pilnveidei un sadarbībai, izglītības kvalitātes paaugstināšanai un stundas efektivitātes nodrošināšanai. |

**Secinājumi:**

**Mācīšana, mācīšanās un izglītojamo sasniegumi**

Izglītības iestāde apzinīgi veic metodisko darbu izglītības kvalitātes paaugstināšanai. Tiek meklētas un pielietotas jaunas metodes un pieejas, lai uzlabotu mācīšanās procesu un mainītu skolēnu domāšanu. Izglītības iestādei ir ļoti laba materiāltehniskā bāze, stundās regulāri tiek pielietotas informāciju komunikāciju tehnoloģijas.

**Atbalsts izglītojamiem**

Izglītības iestāde nodrošina kvalitatīvu un uz izglītojamo centrētu pamatizglītību, kurā galvenais darbs tiek virzīts uz izglītojamā pašvadītu mācīšanos (skolēns plāno savas darbības, domā par domāšanu, apzināti). Pedagogi strādā ar pieeju, ka iemācīties var jebkurš skolēns.

Izglītības iestādē, neatkarīgi no izglītojamo mācību sasniegumiem, audzēkņi aktīvi iesaistās ārpusstundu un labdarības pasākumos. Piedalīšanās ārpusstundu darbā audzēkņos ceļ pašapziņu, un bieži tas ļauj veiksmīgāk risināt sarunas par mācību rezultātu uzlabošanas iespējām. Izglītojamie, viņu vecāki un pedagogi pozitīvi novērtējuši speciālās programmas izglītojamiem ar mācīšanās traucējumiem ieviešanu skolā. Dažādu problēmu risināšanā aktīvi iesaistās izglītības iestādes izveidotā Atbalsta grupa. Izglītības iestāde ne vienmēr var sasniegt labāko rezultātu, jo nereti vecāki izvairās no sadarbības.

**Izglītības iestādes vide un resursi**

Izglītības iestāde ir nodrošināta ar nepieciešamajiem resursiem, ir tīra, sakopta un estētiski noformēta. Starp pedagogiem un izglītojamiem valda lietišķas un sirsnīgas attiecības.

# IEPRIEKŠĒJĀ VĒRTĒŠANAS PERIODA IETEIKUMA IZPILDE

Ieteikumu nav.

# IZGLĪTĪBAS IESTĀDES SNIEGUMS KVALITĀTES RĀDĪTĀJOS VISU JOMU ATBILSTOŠAJOS KRITĒRIJOS

## 1. JOMA – MĀCĪBU SATURS

### Kritērijs – 1.1. Iestādes īstenotās izglītības programmas

Izglītības iestāde strādā atbilstoši valsts normatīvajos dokumentos noteiktajai kārtībai.

Klases stundas tiek plānotas, pamatojoties uz Valsts izglītības satura centra izstrādātiem metodiskiem līdzekļiem – “Klases stundu programmas paraugs” un “Ieteikumi klases stundu programmas īstenošanai”. Izglītības iestādes darba plānā ir iekļauti pasākumi, kas veido izglītojamā attieksmi pret sevi, citiem, darbu, dabu, kultūru, sabiedrību, valsti, citām kultūrām un veicina izpratni par sabiedrības kopējām vajadzībām un iesaisti taisnīgas un ilgtspējīgas pasaules veidošanā, audzinot krietnus, godprātīgus, atbildīgus cilvēkus – Latvijas patriotus.

Izglītības iestādē darbojas 4 mācību priekšmetu jomu metodiskās komisijas un 3 pedagogu metodiskās sadarbības grupas, tajās tiek izvērtēta mācību literatūra. Metodisko komisiju ietvaros pedagogi sadarbojas stundu satura plānošanā, metodikā, pārbaudes darbu izstrādē un iesaistās savstarpējā stundu vērošanā.

Plānojot laiku temata apguvei, pedagogi ņem vērā izglītojamo individuālās spējas, vajadzības, paredz darbu ar izglītojamiem, kuriem ir mācīšanās grūtības. Darbs tiek veikts arī ar talantīgajiem izglītojamiem.

Pamatojoties uz veiktajām stundu vērošanām, izglītības iestādes vadība sniedz metodisko atbalstu pedagogiem mācību satura jautājumos un pārrauga mācību darba organizāciju. Direktora vietnieks izglītības jomā pārrauga ieraksta kvalitāti e-klases žurnālos.

| Izglītības programmas nosaukums | Kods | Licence | | Akreditācijas termiņš | Izglītojamo skaits 2015./2016.m.g. | | Izglītojamo skaits 2016./2017.m.g. | | Izglītojamo skaits 2017./2018.m.g. | |
| --- | --- | --- | --- | --- | --- | --- | --- | --- | --- | --- |
| Nr. | Datums | S\* | B\*\* | S | B | S | B |
| Pirmsskolas izglītības programma | 01011111 | V-8802 | 02.09.2016. | - | 21 | 24 | 24 | 23 | 15 | 24 |
| Pamatizglītības programma | 21011111 | V-8803 | 02.09.2016. | 16.05.2022. | 282 | 267 | 244 | 234 | 235 | 235 |
| Pamatizglītības matemātikas, dabaszinību un tehniskas virziena programma | 21013111 | V-8921 | 28.12.2016. | 16.05.2022. | - | - | 19 | 19 | 27 | 28 |
| Speciālās pamatizglītības programma izglītojamajiem ar mācīšanās traucējumiem | 21015611 | V-8804 | 02.09.2016. | 16.05.2022. | 31 | 36 | 38 | 40 | 44 | 46 |
| Vispārējās vidējās izglītības vispārizglītojošā virziena programma | 31011011 | 9042 | 26.06.2009. | 02.06.2016. | 16 | 15 | - | - | - | - |

\* S – m.g. sākumā; \*\* B – m.g. beigās

**Tālākās attīstības vajadzības:**

* Īstenot mācību programmas standartos noteiktās prasības.
* Strādāt pie kompetenču pieejā balstīta mācību satura ieviešanas.

## 2. JOMA – MĀCĪŠANA UN MĀCĪŠANĀS

### Kritērijs – 2.1. Mācīšanas kvalitāte

Visu mācību priekšmetu programmu īstenošanā iespēju robežās tiek nodrošināta mācību procesa saikne ar reālo dzīvi un mūsdienu aktualitātēm. Izglītības iestāde mērķtiecīgi organizē projektu nedēļas, kvalitatīvas mācību ekskursijas uz muzejiem, ražošanas uzņēmumiem, iepazīstot dabas, vēstures un kultūras objektus, ir izveidota cieša sadarbība ar Pārventas bibliotēku.

Izglītības iestādē darbojas *Atbalsta grupa klašu audzinātājiem darbā ar problēmbērniem* (turpmāk Atbalsta grupa), kuras sastāvā ir speciālisti - logopēds, psihologs, sociālais pedagogs, medmāsa, direktora vietnieks audzināšanas darbā. Izglītojamie, kuriem ir mācību grūtības un uzvedības problēmas, kā ari viņu vecāki saņem Atbalsta grupas palīdzību un atbalsta pasākumus situācijas uzlabošanai.

Lai laikus novērstu preventīvās problēmas lasītprasmes apguvē tika veikta lasītprasmes pārbaude 1.-3.klasei, sagatavotības līmeņa konstatēšanai un analīzei.

Izveidots elektronisks kontroldarbu grafiks semestrim izglītības iestādes mājas lapā, ievērojot izglītojamo slodzi.

Mācīšanas procesa kvalitātes uzlabošanai izglītības iestādes psihologs regulāri veic pētījumus par izglītojamo intelektuālajām spējām un mācīšanās motivāciju.

Izglītības iestādē ir skolotāja, kas ieguvusi mentora kvalifikāciju un apmāca jaunos skolotājus. Lai paaugstinātu izglītības kvalitāti izglītības iestādē, pedagogi iesaistās starptautiskos projektos. Latvijas Universitātes Dabaszinātņu un matemātikas izglītības centra (turpmāk LU DZMIC) projektā par konsultantiem tika apmācīti divi izglītības iestādes pedagogi, lai palīdzētu pedagogiem efektīvu un produktīvu stundu plānošanā un vadīšanā.

Izglītības iestādes vadība piedalās LU SIIC (Latvijas Universitātes Starpnozaru izglītības inovāciju centra) organizētajos vadības komandu kursos.

**Tālākās attīstības vajadzības:**

* Nodrošināt mūsdienīgu uz skolēnu centrētu mācību procesu, veicinot skolēnu kompetenču pilnveidošanu, individuālo spēju apzināšanu un realizēšanu.
* Turpināt jēgpilni izmantot jaunākās IKT .
* Turpināt skolotāju sadarbību mācību satura plānošanā.

### Kritērijs – 2.2. Mācīšanās kvalitāte

Izglītojamiem ir zināma pārbaudes darbu un mācību sasniegumu vērtēšanas kārtība.

Izglītojamie prot sadarboties grupu, projektu darbā.

Pedagoga rosināti, izglītojamie mācās izvērtēt savu stundas darbu, sniegt atgriezenisko saiti skolotājam. Izglītības iestādē ir pievērsta uzmanība izglītojamo darba pašvērtēšanai.

Ar mērķi uzlabot mācību procesu regulāri tiek veikts izglītojamo mācību sasniegumu analīzes apkopojums. Semestra un gada noslēgumā, kā arī Censoņa balvas pasniegšanas laikā izglītojamie par apzinīgu, kvalitatīvu un godprātīgu mācību darbu, par sasniegumiem priekšmetu olimpiādēs un sabiedriskajās aktivitātēs saņem pateicības no izglītības iestādes administrācijas..

Izglītības iestāde regulāri plāno un organizē pasākumus vecākiem – izglītības iestādes konferenci, klašu vecāku sapulces, sporta dienas, divas reizes gadā vecāku dienas, kad vecākiem ir iespēja piedalīties mācību stundās un piedalīties individuālās sarunās. Pirmsskolas izglītības grupas un 1.klašu vecākiem notiek iepazīšanās sapulces. Izlaiduma klašu vecākiem tiek organizētas informatīva rakstura sanāksmes. Sekmju izrakstu par izglītojamo mācību sasniegumiem vecāki saņem ne retāk kā 1 reizi mēnesī. Lai veicinātu izglītojamo un vecāku informētību, izglītības iestāde lieto „E–klasi”.

Lai paaugstinātu savas profesionālās iemaņas, visi skolas pedagogi piedalījušies LU DZM projektā. Pedagogi regulāri piedalās profesionālās pilnveides pasākumos gan skolā, gan pilsētā, gan valstī. Izglītības iestāde savā darbā akcentē sasniedzamo rezultātu definēšanu un atgriezeniskās saites realizāciju mācību stundā, kā arī pakāpenisku pāreju uz jaunā, kompetenču pieejā balstītā satura izglītības nodrošināšanu.

Veicinot audzēkņu vēlmi tiekties pēc augstākiem mācību rezultātiem, skola izstrādājusi Progresa balvas saņemšanas kritērijus. Balvu saņem skolēns, kas mācību gada laikā visefektīvāk paaugstinājis savus mācību rezultātus. Ventspils Pārventas pamatskola organizē sadarbību starp Pārventas pirmsskolas izglītības iestādēm un sākumskolas pedagogiem, lai savstarpējās sarunās izstrādātu vienotas prasības bērnu sagatavošanai skolai. Tas atvieglo bērna pāreju no pirmsskolas izglītības iestādes uz skolu.

**Tālākās attīstības vajadzības:**

* Panākt mācību motivācijas paaugstināšanos, efektīvāk izmantojot skolēnu refleksiju.
* Veicināt skolēnu personīgo atbildību par mācību sasniegumiem.

### Kritērijs – 2.3. Vērtēšana kā mācību procesa sastāvdaļa

Pedagogi vērtē izglītojamo darbu, ievērojot valstī un izglītības iestādē noteikto izglītojamo mācību sasniegumu vērtēšanas kārtību, kas publicēta izglītības iestādes mājas lapā un pieejama visiem izglītojamiem un viņu vecākiem.

Pirms katra pārbaudes darba izglītojamos iepazīstina ar vērtēšanas kārtību un kritērijiem. Vērtēšana ir sistemātiska. Pedagogi pamato izglītojamā darba vērtējumu, analizē pieļautās kļūdas.

Izglītības iestādē ir noteikta kārtība vērtējumu uzskaitē. Pedagogi regulāri un sistemātiski veic ierakstus e-žurnālos. Vērtējumu uzskaite e-žurnālos tiek pārraudzīta.

Vērtēšanas procesā iegūtos datus analizē Pedagoģiskajās sēdēs 1.semestra un mācība gada noslēgumā un izmanto mācīšanas un mācīšanās procesa pilnveidošanai un plānošanai. Pedagogi izglītojamo vecākus iepazīstina ar vērtēšanas procesā iegūto informāciju individuālās sarunās, vecāku sapulcēs, sekmju izrakstos.

**Tālākās attīstības vajadzības:**

* Turpināt izmantot “e-klasi” skolēnu mācību sasniegumu analīzei un vecāku informēšanai.
* Sekmēt skolēnu pašvērtējuma prasmju attīstīšanu.
* Veikt formatīvo vērtēšanu atbilstoši izglītības iestādē apstiprinātajai kārtībai.
* Izstrādāt sniegumu līmeņu aprakstus (rubrikas).

## 3. JOMA – IZGLĪTOJAMO SASNIEGUMI

### Kritērijs – 3.1. Izglītojamo sasniegumi ikdienas darbā

Lai novērtētu skolēnu sasniegumus ikdienas darbā, reizi mēnesī izsniedz sekmju izrakstus, reizi semestrī starpliecību. Izglītības iestādē tiek rīkotas sekmju prognožu sēdes. Skolēnu motivācijai izglītības iestādē ieviesta Progresa balva.

**Teicami vērtējumi 1.-3.klasei**

|  |  |  |  |  |  |  |
| --- | --- | --- | --- | --- | --- | --- |
|  | 2015./2016.m.g. | | 2016./2017.m.g. | | 2017./2018.m.g. | |
| 1.kl. | 5 | 11% | 6 | 18% | 5 | 10% |
| 2.kl. | 9 | 20% | 4 | 10% | 3 | 9% |
| 3.kl. | 4 | 11% | 3 | 7% | 4 | 9% |

**Gada vidējā atzīme 4.-12.klasei**

|  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
|  | Kl. | Sk. skaits | **Vid. atz.** | 9-10 | 8-9 | 7-8 |  | 6-7 | 5-6 | 4-5 | 3-4 | **A+O** | **%** | **P** | **%** | **N** | **%** |
| 2015./2016. | 4.kl. | 37 | **6,29** |  | 5 | 8 |  | 8 | 11 | 5 |  | **14** | 38 | **20** | 54 | **3** | 8 |
|  | 5.kl. | 26 | **6,22** | 1 | 3 | 3 |  | 8 | 4 | 3 | 4 | **9** | 35 | **11** | 42 | **6** | 23 |
|  | 6.kl. | 33 | **6,10** |  | 5 | 6 |  | 4 | 11 | 5 | 2 | **8** | 24 | **20** | 61 | **5** | 15 |
|  | 7.kl. | 25 | **5,83** |  | 1 | 5 |  | 5 | 9 | 2 | 3 | **5** | 20 | **16** | 64 | **4** | 16 |
|  | 8.kl. | 33 | **6,08** | 2 | 3 | 4 |  | 7 | 8 | 7 | 2 | **7** | 21 | **18** | 55 | **8** | 24 |
|  | 9.kl. | 19 | **6,24** |  | 1 | 7 |  | 3 | 6 | 1 | 1 | **7** | 37 | **8** | 42 | **4** | 21 |
|  | 12.kl. | 15 | **6,94** |  | 4 | 4 |  | 2 | 5 |  |  | **6** | 40 | **9** | 60 | **-** | - |
| **Kopā / Vidēji** |  | **188** | **6,24** | **3** | **22** | **37** |  | **37** | **54** | **23** | **1** | **56** | **31** | **102** | **54** | **30** | **18** |
| 2016./2017. | 4.kl. | 29 | **6,69** |  | 6 | 5 |  | 8 | 7 | 3 |  | **12** | 41 | **14** | 48 | **3** | 10 |
|  | 5.kl. | 37 | **5,83** |  | 1 | 10 |  | 7 | 7 | 7 | 5 | **7** | 19 | **20** | 54 | **10** | 27 |
|  | 6.kl. | 25 | **6,13** | 1 | 4 | 3 |  | 4 | 7 | 3 | 3 | **6** | 24 | **13** | 52 | **6** | 24 |
|  | 7.kl. | 27 | **6,20** | 1 | 3 | 4 |  | 5 | 7 | 7 |  | **8** | 30 | **13** | 48 | **6** | 22 |
|  | 8.kl. | 27 | **5,86** |  | 1 | 4 |  | 6 | 11 | 5 |  | **4** | 15 | **18** | 67 | **5** | 19 |
|  | 9.kl. | 26 | **6,20** | 1 | 2 | 5 |  | 6 | 8 | 3 | 1 | **5** | 19 | **19** | 73 | **2** | 8 |
| **Kopā / Vidēji** |  | **171** | **6,15** | **3** | **17** | **31** |  | **36** | **47** | **28** | **9** | **42** | **25** | **97** | **57** | **32** | **18** |
| 2017./2018. | 4.kl. | 46 | **6,6** | 1 | 9 | 13 |  | 6 | 9 | 3 | 5 | **17** | 37 | **24** | 52 | **5** | 11 |
|  | 5.kl. | 35 | **6** |  | 5 | 7 |  | 4 | 9 | 5 | 4 | **10** | 29 | **18** | 51 | **7** | 20 |
|  | 6.kl. | 35 | **5,5** |  | 1 | 3 |  | 9 | 10 | 9 | 3 | **4** | 11 | **24** | 69 | **7** | 20 |
|  | 7.kl. | 23 | **5,6** |  | 4 | 2 |  | 2 | 6 | 5 | 4 | **6** | 26 | **12** | 53 | **5** | 21 |
|  | 8.kl. | 26 | **6,7** | 2 | 3 | 5 |  | 6 | 6 | 3 |  | **9** | 35 | **14** | 54 | **3** | 11 |
|  | 9.kl. | 26 | **6,1** |  | 2 | 3 |  | 5 | 13 | 1 | 1 | **5** | 19 | **20** | 77 | **1** | 4 |
| **Kopā / Vidēji** |  | **188** | **6,08** | **3** | **24** | **33** |  | **32** | **53** | **26** | **17** | **51** | **26** | **112** | **60** | **28** | **14** |

A+O – augsts un optimāls vērtējums

P – pietiekams vērtējums

N – nepietiekams vērtējums

**Mācību sasniegumu izvērtējums pa apguves līmeņiem 4.-12.klasei**

**Olimpiāžu rezultāti Ventspils pilsētā**

|  |  |  |  |  |
| --- | --- | --- | --- | --- |
|  | **1.vieta** | **2.vieta** | **3.vieta** | **Atzinība** |
| 2015./2016. | 2 | 2 | 6 | 6 |
| 2016./2017. | - | 3 | 2 | 5 |
| 2017./2018. | 2 | 3 | 1 | 3 |

|  |  |  |  |  |
| --- | --- | --- | --- | --- |
|  | **1.vieta** | **2.vieta** | **3.vieta** | **Atzinība** |
| 2015./2016. | Angļu val.,  vizuālā māksla | Latv. val.,  vizuālā māksla | Krievu val.,  vācu val.,  matemātika (2),  vizuālā māksla,  mājturība meit. | Bioloģija,  matemātika (3),  angļu val.,  ģeogrāfija |
| 2016./2017. | - | Ģeogrāfija,  Angļu val. (2) | Latviešu val.,  ģeogrāfija | Vizuālā māksla (3),  fizika,  tehniskā grafika |
| 2017./2018. | Latviešu val. un literatūra,  vācu val. | Angļu val.,  viz.māksla(2) | Viz.māksla | Fizika,  ģeogrāfija,  viz.māksla |

**Tālākās attīstības vajadzības:**

* Turpināt darbu pie izglītojamo motivācijas veicināšanas, lai uzlabotu ikdienas sasniegumus.
* Sniegt atbalstu talantīgajiem skolēniem, dodot viņiem iespēju piedalīties mācību priekšmetu olimpiādēs un konkursos.

### Kritērijs – 3.2. Izglītojamo sasniegumi valsts pārbaudes darbos

**Diagnosticējošo darbu rezultāti 3.klasē**

|  |  |  |  |  |  |
| --- | --- | --- | --- | --- | --- |
| Diagnosticējošais darbs 3.klasē | mācību gads | Kopvērtējums % izglītības iestādē | Kopvērtējums % pēc tipa (vidusskola) | Kopvērtējums % pēc urbanizācijas (rep. pilsēta) | Kopvērtējums % valstī |
| Latviešu valoda | 2015./2016. | **78,45** | - | 77,44 | 74,20 |
| 2016./2017. | **69,36** | - | 78,92 | 78,30 |
| 2017./2018. | **60,94** | - | 76,65 | 75,07 |
| Matemātika | 2015./2016. | **74,51** | - | 73,91 | 72 |
| 2016./2017. | **59,66** | - | 70,59 | 68,92 |
| 2017./2018. | **63,13** | - | 79,72 | 77,33 |

**Diagnosticējošo darbu rezultāti 6.klasē**

|  |  |  |  |  |  |
| --- | --- | --- | --- | --- | --- |
| Diagnosticējošais darbs 6.klasē | mācību gads | Kopvērtējums % izglītības iestādē | Kopvērtējums % pēc tipa (vidusskola) | Kopvērtējums % pēc urbanizācijas (rep. pilsēta) | Kopvērtējums % valstī |
| Latviešu valoda | 2014./2015. | **52,94** | - | 63,04 | 62 |
| 2015./2016. | **54,28** | - | 64,02 | 64 |
| 2016./2017. | **67,77** | - | 66,88 | 66,30 |
| 2017./2018. | **48,98** | - | 68,84 | 68,58 |
| Matemātika | 2014./2015. | **54,19** | - | 59,11 | 57,61 |
| 2015./2016. | **60,92** | - | 68 | 66,25 |
| 2016./2017. | **64,12** | - | 62 | 60,80 |
| 2017./2018. | **42,53** | - | 59,80 | 59,90 |
| Dabaszinības | 2014./2015. | **65,2** | - | 68,26 | 67,71 |
| 2015./2016. | **66,25** | - | 64,92 | 64,12 |
| 2016./2017. | **69,86** | - | 65,02 | 64,91 |
| 2017./2018. | **54,94** | - | 62,75 | 63,33 |

**Eksāmenu rezultāti par pamatizglītības ieguvi**

| Eksāmens 9.klasē | mācību gads | Kopvērtējums % izglītības iestādē | Kopvērtējums % pēc tipa (pamatskola) | Kopvērtējums % pēc urbanizācijas (rep. pilsēta) | Kopvērtējums % valstī |
| --- | --- | --- | --- | --- | --- |
| Latviešu valoda | 2015./2016. | **62,61** | 63,99 | 64,77 | 64,75 |
| 2016./2017. | **66,25** | 65,64 | 67,47 | 67,07 |
| 2017./2018. | **63,95** | 64,99 | 66,67 | 66,86 |
| Matemātika | 2015./2016. | **63,50** | 59,36 | 59,96 | 59,87 |
| 2016./2017. | **48,81** | 54,87 | 59,07 | 58,10 |
| 2017./2018. | **41,15** | 49,67 | 55,53 | 54,26 |
| Angļu valoda | 2015./2016. | **77** | 68,94 | 68,27 | 70,75 |
| 2016./2017. | **67,76** | 72,12 | 71,51 | 74,38 |
| 2017./2018. | **71,77** | 68,65 | 68,96 | 71,60 |
| Krievu valoda | 2015./2016. | **92** | 76,41 | 76,98 | 76,08 |
| 2016./2017. | **80,5** | 73,47 | 78,85 | 76,37 |
| 2017./2018. | **73,1** | 71,86 | 77,25 | 74,50 |
| Latvijas vēsture | 2015./2016. | **63,16** | 61,67 | 61,42 | 62,51 |
| 2016./2017. | **74,02** | 67,43 | 69,48 | 70 |
| 2017./2018. | **65,59** | 64,79 | 65,59 | 67 |

**Obligāto centralizēto eksāmenu rezultāti par vidējās izglītības ieguvi**

|  |  |  |  |  |  |
| --- | --- | --- | --- | --- | --- |
| Eksāmens 12.klasē | mācību gads | Kopvērtējums % izglītības iestādē | Kopvērtējums % pēc tipa (vidusskola) | Kopvērtējums % pēc urbanizācijas (rep. pilsēta) | Kopvērtējums % valstī |
| Latviešu valoda | 2015./2016. | **63,52** | 51,9 | 49,5 | 51,3 |
| Matemātika | 2015./2016. | **43,12** | 41,0 | 35,3 | 36,2 |
| Angļu valoda | 2015./2016. | **73,59** | 63,8 | 57,2 | 61,0 |
| Krievu valoda | 2015./2016. | **81,81** | 69,1 | 70,4 | 67,0 |
| Vācu valoda | 2015./2016. | **80,33** | 63,9 | 58,4 | 65,2 |
| Bioloģija | 2015./2016. | **45,83** | 61,4 | 66,2 | 63,3 |

**Tālākās attīstības vajadzības:**

* Turpināt sekot līdzi izglītojamo mācību rezultātiem un analizēt izglītojamo sasniegumu dinamiku katram izglītojamam.

## 4. JOMA – ATBALSTS IZGLĪTOJAMIEM

### Kritērijs – 4.1. Pedagoģiskais atbalsts, sociālpedagoģiskais atbalsts un izglītojamo drošības garantēšana (drošība un darba aizsardzība)

Izglītības iestādē īpašu uzmanību pievērš izglītojamo veselības aprūpei. Izglītojamiem tiek nodrošināta atbilstoša fiziskā slodze sporta stundās. Izglītības iestādes medmāsa pārrauga, lai izglītojamiem būtu veiktas profilaktiskās apskates un noteiktajam vecumam atbilstošā vakcinācija.

Negadījumu, traumu vai pēkšņas saslimšanas gadījumā izglītības iestādē vecāki tiek informēti telefoniski. Lai novērstu izglītojamo saslimšanas gadījumus, regulāri veiktas pārrunas ar izglītojamiem un viņu vecākiem par veselīgu dzīvesveidu. Sarunās ar vecākiem un izglītojamiem pārrunāta veselīga uztura un silta ēdiena nepieciešamība ikdienā. Veikta vecāku un skolēnu anketēšana par ēdināšanas pakalpojumiem skolā, lai apzinātu problēmas un uzlabotu situāciju.

Izglītības iestādē ir izstrādātas drošības instrukcijas un noteikumi, ar kuriem iepazīstināti izglītojamie, pedagogi un izglītības iestādes tehniskais personāls. Nelaimes gadījumā visi izglītojamie un izglītības iestādes darbinieki zina, kā rīkoties, ir iepazīstināti ar evakuācijas plānu. Katru gadu tiek veikta mācību trauksme. Pagājušajā mācību gadā tika veiktas mācības ar pirmās palīdzības sniegšanas elementiem. Izglītības iestādes personālu par ugunsdrošību instruē atbildīgais par ugunsdrošību izglītības iestādē.

Izglītības iestādē pastāv noteikta kārtība klašu un grupu ekskursiju organizēšanā.

Klašu sapulcēs vecākus informē par iespējām konsultēties un saņemt palīdzību sociālajā dienestā. Ja nepieciešams, izglītības iestāde palīdz noformēt dokumentus, savas kompetences robežās vēršas pēc palīdzības attiecīgajos pilsētas dienestos un nepieciešamības gadījumā organizē starpinstitucionālās sanāksmes. Psihologs sniedz konsultācijas izglītojamiem, vecākiem, pedagogiem, kuri vēlas risināt un novērst psiholoģiska rakstura problēmas, kas rada traucējumus mācību procesā un izglītojamā attīstībā. Izglītības iestādes psihologs un sociālais pedagogs iesaistās akūtu krīžu vai konflikta situāciju risināšanā. Logopēds veic izglītojamo runas un rakstu valodas profilaksi un korekciju saskaņā ar mācību plānu individuālajās un grupu nodarbībās. Psihologs veic izglītojamo psiholoģisko izpēti, psihodiagnostiku, īpašu uzmanību veltot izglītojamiem ar mācīšanās grūtībām un uzvedības problēmām. Izglītības iestādes psihologs veic individuālu konsultēšanu, vada nodarbības grupā, veic novērošanu mācību procesa ietvaros. Atbalsta grupa savas kompetences ietvaros veic pedagoģiskās, sociālās un psiholoģiskās palīdzības koordinēšanu un nodrošināšanu, sniedz ieteikumus par atbilstošu pedagoģiskās, sociālās un psiholoģiskās palīdzības veidu izglītojamiem ar uzvedības problēmām un mācīšanās grūtībām.

Izglītības iestāde strādā pēc Ventspils Domē apstiprinātās “Instrukcijas darbā ar bērniem, kuri pieļāvuši normatīvo aktu pārkāpumus”, Ministru Kabineta noteikumiem un izglītības iestādes Iekšējās kārtības noteikumiem.

Izglītības iestāde regulāri pievērš izglītojamo uzmanību Ceļu satiksmes noteikumu ievērošanai. Notiek akcijas „Drošības dienas skolās” un ” Esi redzams”. Izglītojamie piedalās jauno velosipēdistu sacensībās sadarbībā ar CSDD konkursā „Esi mobils”.

Izglītības iestādē regulāri notiek ārsta G. Kukļa lekcijas izglītojamiem un to vecākiem. Ventspils Pārventas pamatskola nekad neizvairās no nepatīkamu situāciju risināšanas un aicina palīgā citas institūcijas.

Izglītības iestādes karjeras konsultante strādā ar izglītojamiem, kuriem nav mācību motivācijas un tāpēc skolu apmeklē neregulāri. Veic individuālas pārrunas un sadarbojas ar klases audzinātāju problēmu risināšanā.

**Tālākās attīstības vajadzības:**

* Popularizēt veselīgu dzīvesveidu.
* Sekmēt izglītojamo izpratni un atbildību par savas drošības un veselības saudzēšanu.
* Sekmēt pedagogu un izglītības iestādes Atbalsta komandas sadarbību izglītojamo spēju un vajadzību izpētē un nodrošināšanā.

### Kritērijs – 4.2. Atbalsts personības veidošanā

Izglītības iestādē veiksmīgi darbojas 7.-9.klašu Izglītojamo dome, izglītojamie aktīvi darbojas Izglītības iestādes padomē.

Saskaņā ar 2016.gada apstiprināto Valsts izglītības satura centra klases stundu programmas paraugu (metodiskais līdzeklis, kam ir rekomendējošs raksturs), klašu audzinātāji atbilstoši klases situācijai, izglītojamo vecuma posmam un interesēm veido perspektīvo darba plānu.

Izglītības iestāde sekmē radošas, emocionāli un intelektuāli izglītotas personības veidošanos, piedāvājot plašu ārpusstundu nodarbību klāstu (2.pielikums), ar kuru vecāki tiek iepazīstināti mācību gada sākumā. Izglītības iestādē darbojas Jaunrades nama pulciņi, Digitālā centra mācību grupas, notika sporta skolas basketbola nodarbības.

Izglītības iestāde nodrošina skolēniem iespēju apmeklēt pagarinātās dienas grupu.

Izglītības iestādē skolēni var darboties EKO punktā; izglītības iestāde ir ieguvusi EKO skolas nosaukumu un Ekoskolas Zaļo karogu.

Visu fakultatīvu un interešu izglītības nodarbības tiek plānotas. Katra mācību semestra beigās šo nodarbību vadītāji analizē savu darbu un mācību gada beigās iesniedz atskaiti administrācijai. Izglītojamo sasniegumi vērojami izglītības iestādes pasākumos, atskaites koncertos un izstādēs gan skolā, gan pilsētā.

Ikdienā un svētkos atbilstoši ir noformētas izglītības iestādes telpas un aktu zāle. Tiek organizētas sporta dienas gan izglītojamiem, gan viņu vecākiem. Izglītojamie iesaistās ārpusskolas konkursos, sacensībās un citās aktivitātēs, iegūstot godalgotas vietas un atzinības.

Piedaloties Eiropas Savienības Erasmus+ programmas Pamatdarbības KA2 starpskolu stratēģisko partnerību projekta EUROMOSAICA īstenošanas gaitā, skolēni aktīvi sadarbojās, apgūstot un pilnveidojot aktuālas un augsta līmeņa prasmes un kompetences.

Izglītojamo dome plāno un organizē daudzveidīgus ārpus stundu pasākumus visām klašu grupām, kuros aktīvi iesaistās izglītojamie un iepriekšējā gada absolventi.

Izglītības iestāde piedāvā audzēkņiem pašiem organizēt, vadīt un atbildēt par pasākumu norisi. Tas ceļ viņu pašapziņu.

Izglītojamie var iesaistīties ārpusstundu nodarbībās pētniecisko prasmju izkopšanai un lasītprasmes attīstīšanai - “Mazais pētnieks”, un nodarbībās digitālo prasmju attīstīšanai - “IKT izmantošana dabaszinību un lasītprasmes apguvē”.

Lai nodrošinātu vecumposmam nepieciešamo fizisko slodzi, Ventspils pilsētas dome 3.-6.klašu skolēniem nodrošina papildus vispārējās fiziskās sagatavotības nodarbības.

**Izglītojamo skaits, kas piedalījās interešu izglītības programmās 2017./2018.m.g.**

|  |  |  |  |
| --- | --- | --- | --- |
| 1.-3.klase | | 4.-9.klase | |
| Izglītības iestādē | Ārpus izglītības iestādes | Izglītības iestādē | Ārpus izglītības iestādes |
| 114 | 83 | 122 | 75 |

**Tālākās attīstības vajadzības:**

* Turpināt izzināt un attīstīt skolēnu spējas un talantus, radīt vidi to pilnveidei.
* Turpināt darboties ar mērķi iegūt Ekoskolas Zaļo karogu arī 2018./2019.m.g.

### Kritērijs – 4.3. Atbalsts karjeras izglītībā

Izglītības iestādē tiek organizētas konsultācijas karjeras izvēlē. Šo darbu koordinē pedagoģe, kas ieguvusi profesionālo maģistra grādu izglītības zinātnē un karjeras konsultanta profesionālo kvalifikāciju.

Klašu audzinātāju darba plānos tiek iekļautas tēmas par karjeras izglītību un vides izglītību.

2017./2018.māc.gadā Ventspils Pārventas pamatskola piedalās projektā “Karjeras atbalsts vispārējās un profesionālās izglītības iestādēs”. Projekta mērķis ir uzlabot pieeju karjeras atbalstam izglītojamajiem vispārējās izglītības iestādē.

Ventspils Pārventas pamatskolā projekta nedēļas ietvaros izglītojamie iepazīstas ar dažādām profesijām un amatiem. Izglītojamie piedalās „Ēnu dienā”. Izglītības iestādē tiek rīkotas karjeras pēcpusdienas, tikšanās ar dažādu mācību iestāžu pārstāvjiem, lai iepazītos ar izglītības iestādes specifiku, piedāvāto izglītības iespēju tajā. Izglītojamie apmeklē atvērto durvju dienas Ventspilī. Sadarbojamies ar Nodarbinātības valsts aģentūras Ventspils filiāles karjeras konsultantu. Konsultants tiek uzaicināts uz izglītības iestādes klašu stundām, izglītojamie apmeklē arī filiāli, kur var iepazīties ar dažādām profesijām, to specifiku, veic interešu testus.

9.klašu izglītojamiem tiek veikta aptauja, lai noteiktu viņu intereses un profesionālo orientāciju, pēc tam tiek organizētas gan individuālas, gan grupu pārrunas. Izglītojamie apmeklē Profesionālās karjeras aģentūru, mācās apgūt nākotnes plānošanas iemaņas.

Izglītības iestāde regulāri piedalās Karjeras nedēļas pasākumos.

**Absolventu turpmākā izglītība un nodarbinātība pēc pamatizglītības ieguves**

|  |  |  |  |  |  |  |
| --- | --- | --- | --- | --- | --- | --- |
| Mācību gads | Pamatizglītību ieguvušo skaits | Turpina mācības vispārējās vidējās izglītības iestādē | Turpina mācības profesionālās izglītības iestādē | Neturpina mācības | Strādā | Piezīmes |
| 2015./2016. | 17 | 6 | 11 |  |  |  |
| 2016./2017. | 24 | 10 | 13 |  |  | Anglijā-1 |
| 2017./2018. | 25 | 6 | 19 |  |  |  |

**Absolventu turpmākā izglītība un nodarbinātība pēc vidējās izglītības ieguves**

|  |  |  |  |  |  |  |
| --- | --- | --- | --- | --- | --- | --- |
| Mācību gads | Vispārējo vidējo izglītību ieguvušo skaits | Turpina mācības augstākās izglītības iestādēs | | Mācības neturpina | Strādā | Piezīmes |
| Latvijā | ārzemēs |
| 2015./2016. | 15 | 7 | - |  | 5 | Tehnikumi -3 |

**Tālākās attīstības vajadzības:**

* Turpināt sadarbību ar valsts, pašvaldības un privātajām institūcijām karjeras izvēles jautājumos.
* Turpināt sadarbību ar Ventspils pilsētas vidējās izglītības iestādēm skolēnu izglītības turpināšanai.

### Kritērijs – 4.4. Atbalsts mācību darba diferenciācijai

Izglītības iestādē tiek atbalstīta izglītojamo piedalīšanās konkursos, olimpiādēs, projektos. Katru gadu notiek izglītības iestādes olimpiādes atsevišķos mācību priekšmetos. Izglītojamie piedalās pilsētas olimpiādēs. Pedagogi piedāvā izglītojamiem papildu uzdevumus ar paaugstinātu mācību grūtības pakāpi, strādā ar izglītojamiem konsultācijās un fakultatīvajās nodarbībās. Ja izglītojamajam ir mācīšanās grūtības, tiek piedāvāti atviegloti uzdevumi vai papildus laiks to pildīšanai atsevišķās nodarbībās, kā arī tiek nodrošināti citi atbalsta pasākumi.

Pedagogi palīdz un konsultē izglītojamos, kuriem ir mācīšanās grūtības vai kuri ilgstoši nav apmeklējuši izglītības iestādi, kā arī tos, kuri vēlas padziļināt zināšanas attiecīgajos priekšmetos. Pedagogi ņem vērā izglītojamo vecumposma īpatnības, cenšas realizēt individuālo pieeju konsultācijās, akcentējot sasniegumus. Izglītības iestādē ir izveidots konsultāciju grafiks un individuālā darba plāns izglītojamiem, kuri pārcelti ar nesekmīgu vērtējumu nākamajā klasē. Ir izveidota kārtība, kā notiek darbs ar izglītojamiem, kuriem ir mācību grūtības vai zema mācību motivācija – audzinātāja darbs ar izglītojamo un vecākiem, mazās pedagoģiskās sēdes, kurās piedalās izglītojamais, vecāki, audzinātājs, Atbalsta grupa un personāls.

Lai nodrošinātu mācību darba diferenciāciju, atbalstītu spējīgākos, mazinātu mācīšanās grūtības matemātikā, angļu un latviešu valodā un motivētu izglītojamos, izglītības iestāde īsteno 7.-9.klašu dalīšanu grupās atbilstoši spējām un zināšanu līmenim. Lai radītu interesi par dabaszinībām un uzlabotu pētnieciskās prasmes, kopš 2016.gada ir licencēta pamatizglītības matemātikas, dabaszinību un tehnikas virziena programma (STEM), 2017.gada beigās arī akreditēta. Lai nodrošinātu pēctecību, sākumskolā darbojas “Mazais pētnieks”, arī 4..klasēs tiek piedāvātas “Mazā pētnieka”fakultatīva nodarbības.

Izglītības iestādes psihologs piedāvā interesentiem nodarbības ar dažādu psiholoģisku metodiku pielietošanu pašizaugsmes veicināšanai un saskarsmes iemaņu pilnveidošanai, kā arī lai palīdzētu skolotājiem klasvadībā un darbā ar skolēniem, kuriem ir uzvedības problēmas.

**Tālākās attīstības vajadzības:**

* Turpināt realizēt individuālo pieeju un diferencēšanu mācību stundās un konsultācijās.
* Turpināt īstenot 7.- 9.klasēs pamatizglītības matemātikas, dabaszinību un tehnikas virziena programmu.

### Kritērijs – 4.5. Atbalsts izglītojamiem ar speciālām vajadzībām

2010.gadā izglītības iestāde licencēja programmu „Speciālās pamatizglītības programma izglītojamiem ar mācīšanās traucējumiem”, izglītības programmas kods 21015611, un skolotāji ir ieguvuši sertifikātu darbam bērniem ar mācīšanās grūtībām.

Izglītības iestādē, regulāri veicot izglītojamo veselības izpēti, noskaidrotas izglītojamo īpašās vajadzības un risinātas problēmas, sniedzot atbalstu bērniem ar īpašām vajadzībām.

Izglītojamiem ar īpašām vajadzībām ir radīta iespēja konsultēties ar psihologu, logopēdu, sociālo pedagogu un medmāsu. Nepieciešamības gadījumā izglītojamie kopā ar vecākiem un klases audzinātāju apmeklē pilsētas pedagoģiski medicīnisko komisiju, kas sniedz kvalificētu speciālistu palīdzību izglītojamam un konsultācijas vecākiem.

Izglītojamiem ar mācīšanās grūtībām pēc psihologa vai medicīniski pedagoģiskās sēdes ierosinājuma tiek nodrošinātas papildu nodarbības mācību priekšmetos, kas sagādā īpašas grūtības. Katram izglītojamajam ar mācīšanās grūtībām tiek izstrādāts individuālais attīstības plāns, kas kopā ar bērniem, vecākiem un pedagogiem tiek izvērtēts divas reizes gadā, veicot nepieciešamās korekcijas.

Izglītojamiem, kuriem ir nepieciešama mājapmācība, tiek nodrošināta šāda veida apmācība.

Ir izveidojusies veiksmīga sadarbība ar Ventspils pilsētas Sociālās palīdzības dienestu, Valsts Bērnu tiesību aizsardzības inspekciju, Ventspils pilsētas Bāriņtiesu, Valsts Policijas Kurzemes reģiona pārvaldes Ventspils iecirkni, krīzes centru ģimenēm ar bērniem „Paspārne” un citām kompetentām institūcijām, kas pārstāv bērna un ģimenes intereses.

Sevišķi smagu saskarsmes problēmu risināšanā izglītības iestāde organizē satrpinstitucionālās sēdes, lai kopā ar dažādiem speciālistiem risinātu bērna uzvedības jautājumus.

**Tālākās attīstības vajadzības:**

* Turpināt realizēt “Speciālo mācību programmu izglītojamiem ar mācīšanās traucējumiem”.
* Turpināt nodrošināt atbalsta pasākumus pēc nepieciešamības.

### Kritērijs – 4.6. Sadarbība ar izglītojamā ģimeni

Vecāku konferencē un sapulcēs tiek sniegta informācija par izglītības iestādes aktualitātēm, notiekošajiem pasākumiem, normatīvo dokumentu izmaiņām un turpmākajiem plāniem. Regulāri notiek izglītojoša rakstura lekcijas.

Izglītības iestādes vadība kopā ar klašu audzinātājiem un Atbalsta grupu individuāli tiekas ar vecākiem un izglītojamiem, kuriem ir mācību grūtības, neattaisnoti mācību stundu kavējumi, nosebojumi, iekšējās kārtības noteikumu pārkāpumi.

Nepieciešamības gadījumā vecākiem tiek sniegta informācija par iespēju saņemt palīdzību gan izglītības iestādē, gan sociālās palīdzības dienestos, sniegta informācija par dokumentu noformēšanas noteikumiem un citiem aktuāliem jautājumiem.

Izglītības iestādei ir pašu veidotas dienasgrāmatas no 1. līdz 8.klasei ar informācijas lapām, kurās vecākiem ir iespēja paziņot mācību stundu kavējumu iemeslus. Izglītības iestāde pēc pieprasījuma nodrošina audzēkņus ar skolēnu apliecībām.

Gan izglītojamiem un viņu vecākiem, gan pedagogiem un tehniskajiem darbiniekiem pēc nepieciešamības notiek individuālas konsultācijas ar izglītības iestādes psihologu, sociālo pedagogu, logopēdu un medicīnas māsu.

Efektīvākai un ciešākai izglītības iestādes un vecāku sadarbībai tiek veikta anketēšana (arī Edurio platformā), kurā noskaidro vecāku viedoklļus, ieteikumus un pretenzijas izglītības iestādei, kā arī ārpusklases pasākumu organizēšanai.

Vispārējus datus par izglītojamo sasniegumiem ārpusklases pasākumos, sporta sacensībās un citu daudzveidīgu informāciju vecāki var iegūt izglītības iestādes mājas lapā internetā (vpp.ventspils.lv/) un facebook.com mājas lapā .

Daudzi jautājumi tiek risināti Izglītības iestādes padomē.

Lai stiprinātu sadarbību ar ģimenēm, regulāri tiek rīkoti kopēji pasākumi, piemēram, sporta dienas ar vecākiem, radošās darbnīcas utt.

**Tālākās attīstības vajadzības:**

* Pilnveidot sadarbības formas ar izglītojamā ģimeni.
* Efektīvāk izmantot vecākus kā resursu.

## 5. JOMA – IESTĀDES VIDE

### Kritērijs – 5.1. Mikroklimats

Izglītības iestāde veicina izglītojamos, vecākos un izglītības iestādes darbiniekos piederības apziņu un lepnumu par izglītības iestādi. Par Ventspils Pārventas pamatskolas sasniegumiem un izglītojamo aktivitātēm dažādās jomās tiek informēti pilsētas masu mediji. Notikumu apraksti un attēli par izglītības iestādē notikušajiem pasākumiem (atbilstoši personas datu apstrādes noteikumiem un personas datu aizsardzības regulai) tiek ievietoti izglītības iestādes mājas lapā, kā arī sociālajā vietnē facebook.

Izglītības iestādē tiek rīkoti pasākumi, kuri saistīti ar valsts svētkiem un atceres dienām.

Ventspils Pārventas pamatskolai ir sava emblēma. Tā tiek izmantota diplomu, atzinības un pateicības rakstu noformēšanai.

Ar Ventspils Izglītības pārvaldes finansiālu atbalstu mācību darba un komunikācijas uzlabošanai skola veic audzēkņu, vecāku un pedagogu aptaujas EDURIO sistēmā. Izglītības iestādē darbojas apmācīts datu konsultanti. Tiek uzklausīti gan izglītojamo, gan vecāku viedokļi, saņemta atgriezeniskā saite par dažādiem procesiem izglītības iestādē, kā arī ņemti vērā pedagogu pedagoģiskie novērojumi, analizētas situācijas un rasti risinājumi, izstrādāts turpmākās rīcības plāns. Vajadzības gadījumā tiek iesaistīts mediators.

Izglītības iestādes padome aktīvi iesaistās skolas iekšējās kārtības noteikumu izstrādē, nepieciešamības gadījumā veic korekcijas.

Izglītojamo dome aktīvi piedalās izglītības iestādes dzīves organizēšanā visu klašu grupām, tās pārstāvji ir idejām bagāti, atvērti komunikācijai, radoši, atsaucīgi. Izglītojamo dome sadarbojas ar Ventspils Skolēnu jaunrades nama metodiķi, Ventspils Jauniešu māju un citu izglītības iestāžu izglītojamo pašpārvaldēm.

Dežurants veic izglītības iestādes telpu uzraudzību ar novērošanas kameru palīdzību un nepieciešamības gadījumā sniedz interesentiem vajadzīgo informāciju.

**Tālākās attīstības vajadzības:**

* Turpināt pedagogu un izglītojamo aptaujas un to datu analīzi.
* Izstrādāt turpmākās rīcības plānu.

### Kritērijs – 5.2. Fiziskā vide

Izglītības iestādes iekštelpas ir estētiski noformētas, tīras un kārtīgas. Par to liecina Darba inspekcijas un Izglītības pārvaldes speciālistu atzinumi. 2018.gada vasarā ar Ventspils pilsētas domes atbalstu izremontētas un aprīkotas trīs mācību klases 1.stāvā.

Izglītojamo zīmējumi un veidotie darbi izmantoti izglītības iestādes dažādu telpu noformēšanai. Periodiski tiek atklātas bijušo un tagadējo izglītības iestādes audzēkņu darbu personālizstādes.

Pedagogiem iekārtota atpūtas istaba, kur iespējams saņemt nepieciešamo informāciju un relaksēties. Izglītības iestādē cokolstāvā ir iekārtota moderna trenažieru zāle audzēkņiem un darbiniekiem.

Izglītības iestādes telpas ir drošas, ir uzstādītas novērošanas kameras (atbilstoši personas datu aizsardzības regulai). Izglītības iestādē ir izlikti informatīvi marķējumi par novērošanas kameru darbību. Visos gaiteņos atbilstoši noteikumiem izvietoti evakuācijas plāni, norādītas ieejas un izejas. Ir rezerves izejas visos stāvos. Pieejamās vietās gaiteņos un kabinetos, kuros ir paaugstināta ugunsbīstamība, izvietoti rokas ugunsdzēšamie aparāti, par ko informē īpašas norādes. Pirmās palīdzības aptieciņas ir ķīmijas, fizikas, mājturības kabinetos, sporta zālē, pedagogu istabā un pie izglītības iestādes dežuranta. Atbilstoši noteikumiem mācību kabinetos izvietotas drošības instrukcijas.

Izglītības iestādes apkārtne ir sakopta. Ir labiekārtots iestādes iekšpagalms, kur notiek dažādi pasākumi, skolēni starpbrīžos var nodarboties ar dažādām aktivitātēm. Ar pašvaldības atbalstu un piesaistot Eiropas struktūrfondu līdzekļus, ir siltinātas izglītības iestādes sienas un jumts, rekonstruēta izglītības iestādes fasāde un kā atšķirības zīme tajā iemontēts skolas logo gaismas panelis.

Uz ielas pie skolas izvietots ātruma valnis, iekārtotas gājēju pārejas, aizsargbarjeras, stāvvietas un apstāšanās vietas transporta līdzekļiem.

**Atzinumi darbības turpināšanai**

|  |  |  |
| --- | --- | --- |
| *Izglītības programmas īstenošanas vietas adrese* | *Atzinums* | *Izsniegšanas datums* |
| Tārgales iela 61, Ventspils | Atzinums no Valsts ugunsdzēsības un glābšanas dienesta  akta Nr.22/12.5-3.1/30 | 08.02.2018. |
| Tārgales iela 61, Ventspils | Atzinums no Veselības inspekcijas  Akta Nr.00253818 | 25.04.2018. |

**Tālākās attīstības vajadzības:**

* Turpināt telpu kosmētisko remontu saskaņā ar plānu un apstiprināto budžetu.
* Pilnveidot saimnieciskās daļas materiāli tehnisko bāzi kārtības uzturēšanai izglītības iestādē un tās teritorijā.
* Pilnveidot metodisko kabinetu.
* Veikt remontu bibliotēkā.
* Veikt remontu izglītības iestādes zēnu mājturības kabinetā un garderobē.

## 6. JOMA – IESTĀDES RESURSI

### Kritērijs – 6.1. Iekārtas un materiāltehniskie resursi

Izglītības iestādes telpu iekārtojums ļauj nodrošināt pilnvērtīgu mācību procesu. Klases aprīkotas atbilstoši izglītojamo mācīšanās vajadzībām: 25 mācību kabineti ir aprīkoti ar video projektoru, 17 mācību kabinetos ir dokumentu kameras, 6 mācību kabineti aprīkoti ar interaktīvajām tāfelēm un 2 mācību kabinetos ir balsošanas iekārtas. Izveidota arī mobilā dabaszinātņu klase ar 30 portatīvajiem datoriem. Katrs skolā pamatdarbā strādājošais pedagogs ir nodrošināts ar datoru. Visās mācību klasēs ir pieejams internets.

Ventspils Pārventas pamatskolā ir iekārtotas divas datorklases ar 29 datorkomplektiem, pedagogiem pieejami 3 kopētāji, 1 stacionārais dators ar printeri skolotāju istabā, 9 printeri un 1 skeneris, bibliotēkā izglītojamiem ir pieejams dators.

Iespēju robežās izglītības iestāde veic solu , krēslu un mēbeļu nomaiņu.

Izglītības iestāde nodrošina izglītojamos ar mācību grāmatām 100% apmērā. Grāmatu fonda papildināšana un atjaunināšana tiek veikta regulāri. Iespēju robežās katru gadu tiek iegādātas arī metodiska rakstura grāmatas, daiļliteratūra, zinātniskie izdevumi, prese, digitālie materiāli un izdales materiāli. Skolotājiem ir nodrošināta pieeja digitāliem mācību materiāliem platformā *skola.lv.*

Izglītības iestādē, lai nodrošinātu izglītojamo un viņu personiskā īpašuma drošību, ir izvietotas septiņas videokameras (atbilstoši datu aizsardzības regulai).

Izglītības iestādei ir normatīvajos dokumentos noteiktā kārtībā apstiprināts budžets.

Izglītības iestādes darbinieki iesaistās budžeta plānošanā, plānojot mācību literatūru un nepieciešamos mācību tehniskos līdzekļus kabinetu bāzes pilnveidošanai.

Pedagogiem tiek nodrošināta veselības apdrošināšana.

Pašvaldības un ESF sadarbības rezultātā tiek veikta izglītības iestādes labiekārtošana.

Izglītības iestāde tiek finansēta no valsts un Ventspils pilsētas pašvaldības budžeta. Finanšu līdzekļi tiek izmantoti izglītības iestādes vajadzībām saskaņā ar normatīvajos aktos noteikto kārtību, un to aprite un uzskaite ir centralizēta, izlietojums ir racionāls un efektīvs.

**Tālākās attīstības vajadzības:**

* Pilnveidot materiāli tehnisko bāzi, lai nodrošinātu mācību priekšmetu standartu izpildi.

### Kritērijs – 6.2. Personālresursi

Ventspils Pārventas pamatskolā strādā 34 pedagoģiskie darbinieki (tai skaitā 3 jaunie pedagogi), no tiem 30 pamatdarbā.

Izglītības iestādes pedagoģiskais personāls ir kvalificēts. 17 pedagogi ir ieguvuši maģistra grādu. Viena skolotāja iegūst specialitāti studējot Latvijas Universitātē, viens skolotājs studē Liepājas Universitātē 2.specialitāti, viena skolotāja iegūst maģistra grādu Latvijas Universitātē.

Pedagogi profesionālo kompetenci pilnveido atbilstoši normatīvajiem noteikumiem.

|  |  |
| --- | --- |
| *Mācību gads* | *Kursus apmeklēja un apliecību / sertifikātu ieguva*  *(pedagogu skaits, procentuāli no kopējā pedagogu skaita)* |
| 2015./2016. | 34 (94%) |
| 2016./2017. | 32 (94%) |
| 2017./2018. | 29 ( 91%) |

Pedagogi, kuri ir centralizēto valsts pārbaudes darbu vērtētāji un pilsētas Metodisko apvienību vai mācību jomu metodisko grupu vadītāji koleģiāli dalās pieredzē izglītības iestādē.

Izglītības iestādē strādā 17 tehniskie darbinieki.

**Tālākās attīstības vajadzības:**

* Sekmēt pedagogu tālākizglītību un praksē balstītu profesionālo pilnveidi, kā arī iesaistīšanos projektos.
* Turpināt pedagogu paaudžu maiņu, jaunu pedagogu ienākšanu skolā, saglabājot kvalitatīvu un kvalificētu pedagogu resursu.
* Aizpildīt ķīmijas skolotāja vakanci.

## 7. JOMA – IESTĀDES DARBA ORGANIZĀCIJA, VADĪBA UN KVALITĀTES NODROŠINĀŠANA

### Kritērijs – 7.1. Iestādes darba pašvērtēšana un attīstības plānošana

Izglītības iestādes misija, vīzija un mērķi ir aprakstīti pašvērtējuma ziņojuma 2.nodaļā.

Darba kontrole un izvērtēšana, datu uzkrāšana notiek visa mācību gada laikā atbilstoši izglītības iestādes prioritātēm, uzdevumiem un darba plānam. Semestra un gada noslēguma pedagoģiskajās sēdēs tiek analizēti izglītojamo mācību sasniegumi. Sasniegumi un problēmas darbā tiek apkopoti un izvērtēti Metodisko komisiju un metodisko sadarbības grupu sanāksmēs un pedagoģiskajās sēdēs. Tiek izstrādāts turpmākās rīcības plāns. Izglītības iestādes administrācija, analizējot darbu, ņem vērā Metodisko komisiju vadītāju secinājumus un ieteikumus turpmākās rīcības plāna izstrādē. Tiek veidots izglītības iestādes attīstības plāns, darba plāns gadam un semestra pasākumu plāns.

Tiek veikta izglītības iestādes darbības izvērtēšana, aptverot aktuālākās izglītības iestādes darbības jomas.

Izglītības iestādē ir izstrādāts izglītības iestādes attīstības plāns no 2017./2018. līdz 2019./2020. mācību gadam.

Izglītības iestādes kolektīvs tika iesaistīts iepriekšējā attīstības plāna izpildes rezultātu izvērtēšanā, kā arī izvirzīja prioritātes nākamajam periodam.

Plānotās prioritātes tiek koriģētas. To īstenošanai tiek izstrādāts plāns un noteikti kritēriji un uzdevumi katram mācību gadam.

Izglītības iestādes attīstības plāns tika apspriests pedagoģiskās padomes sēdē, izglītības iestādes padomes sēdē.

**Tālākās attīstības vajadzības:**

* Pilnveidot izglītības iestādes darba pašvērtēšanas formas un metodes, palielinot vecāku un izglītojamo lomu pašvērtēšanas procesā.

### Kritērijs – 7.2. Iestādes vadības darbs un personāla pārvaldība

Izglītības iestādē ir visa Latvijas likumdošanā noteiktā obligātā dokumentācija, tā ir sagatavota valstī noteiktajā kārtībā.

Izglītības iestādes darbību nosaka izglītības iestādes Nolikums (2016.gada 5.septembrī) un citi iekšējie normatīvie akti, kuri izstrādāti un atbalstīti Pedagoģiskajā padomē, Izglītības iestādes padomē un Izglītojamo domē.

Direktors deleģē funkcijas, organizē un nodrošina regulāru informācijas apmaiņu par pieņemtajiem lēmumiem un to izpildi. Direktors uztur lietišķas un labvēlīgas attiecības ar izglītības iestādes darbiniekiem, pašvaldību, vecākiem un izglītojamiem.

Visiem izglītības iestādes darbiniekiem ir pieejama informācija par izglītības iestādes darba struktūru, pienākumiem un atbildības jomām. To nosaka darbinieku amatu apraksti un darba kārtības noteikumi, kas izstrādāti un pieņemti dažāda līmeņa darbinieku sanāksmēs. Direktors konsultējas ar darbiniekiem svarīgu jautājumu izlemšanā, bet civiltiesisko atbildību par galīgā lēmuma pieņemšanu vienmēr uzņemas direktors. Direktors izveido vadības komandu, pārrauga dažādu līmeņu darbinieku pienākumu izpildi.

Ņemot vērā skolas multikulturālo vidi, pedagogi ievēro politisko neitralitāti, pedagoga profesionālās ētikas un cilvēktiesību, un humānisma pamatprincipus, kā arī noteikto personas datu aizsardzības kārtību.

Izglītības iestādes vadība informē par plānoto darbu vadības sēdēs, pedagogu informatīvajās sapulcēs, regulāri informē pedagogus e-klasē un izvieto aktuālo informāciju google skolotāju koplietošanas platformā.

**Skolas organizācijas struktūra**

MK- metodiskā komisija, MSG- metodiskā sadarbības grupa

**Tālākās attīstības vajadzības:**

* Turpināt veikt nepieciešamās izmaiņas iekšējos normatīvos dokumentos, atbilstoši ārējo normatīvo dokumentu prasībām un reālajai situācijai.
* Turpināt pilnveidot skolas darba organizāciju.

### Kritērijs – 7.3. Iestādes sadarbība ar citām institūcijām

Skolas vārda popularizēšanā tiek veikta sadarbība ar masu medijiem – ar vietējo laikrakstu, vietējo, reģionālo un valsts televīziju. Organizējot labdarības akcijas, skola sadarbojas ar citām vispārizglītojošām Ventspils skolām, Jaunrades namu, Ventspils Jauniešu namu, bērnudārziem, veco ļaužu pansionātiem un bērnu namu. Veicinot skolēnos “zaļo domāšanu”, skola sadarbojas ar dzīvnieku patversmēm un Ventspils Briežu dārzu, Ziemeļkurzemes virsmežniecību, Līgatnes papīrfabriku.

Veicinot kulturāli emocionālo izglītību, aktīva ir sadarbība ar Ventspils bibliotēkām, Kultūras centru, muzejiem, Amatu māju.

Ir izveidojusies veiksmīga sadarbība ar Ventspils pilsētas Sociālās palīdzības dienestu, Valsts Bērnu tiesību aizsardzības inspekciju, Ventspils pilsētas Bāriņtiesu, Valsts Policijas Kurzemes reģiona pārvaldes Ventspils iecirkni, Ventspils pilsētas pašvaldības policiju, krīzes centru ģimenēm ar bērniem „Paspārne” un citām kompetentām institūcijām, kas pārstāv bērna un ģimenes intereses.

**Tālākās attīstības vajadzības:**

* Turpināt sadarbību ar dažādām institūcijām.

# CITI SASNIEGUMI

Izglītības iestādē ir labvēlīgs, radošs mikroklimats. Izglītības iestādē ir efektīva audzināšanas darba vadības sistēma. Pozitīvi var novērtēt izglītojamo iesaistīšanos dažāda veida ārpusstundu darbā.

Skola jau ilgstoši nodarbojas ar labdarību. Katru gadu, aicinot piebiedroties vēl citas skolas, Ventspils Pārventas pamatskola organizē labdarības koncertus veco ļaužu pansionātos Ventspilī un Gudeniekos.

Katru gadu “Zīļu mačos” skolēni vāc ozolzīles Briežu dārza iemītniekiem, tiek rīkota makulatūras vākšanas akcija “Izglāb koku!”.

Regulāri notiek sadarbība ar dzīvnieku patversmēm. Akcijā “Palīdzi, lūdzu, izdzīvot!” piedalās ne tikai audzēkņi, bet arī pedagogi un skolēnu vecāki.

Ventspils Pārventas pamatskolas Izglītojamo dome aktīvi darbojas direktores vietnieces audzināšanas darbā vadībā. Dome organizē, vada un atbild par pasākumiem. Tās darbu augstu novērtējušas citu pilsētu un skolu pašpārvaldes, ar kurām sadarbojas mūsu skolas Izglītojamo dome. Skolas pašpārvalde sadarbojas ar Ventspils Jauniešu domi, Ventspils pilsētas Jauniešu māju.

Izglītības iestāde sniedz atbalstu katram skolēnam mācību un audzināšanas procesā. Rezultatīva ir sistēma darbā ar bērniem, kuriem ir mācīšanās traucējumi.

Skolā ir profesionāls pedagoģiskais un tehniskais personāls.

Izglītības iestāde piedalījusies starptautiskajos projektos:

* Eiropas Savienības Mūžizglītības programmas Comenius apakšprogrammas “Skolu daudzpusējās partnerības “ projekts

*Celebrating EUROPE: Culture and Traditions*

2013.gada 1.septembris – 2015.gada 31.jūlijs

* Eiropas Savienības Erasmus+ programmas Pamatdarbības Nr.1 (KA1) “Mācību mobilitāte skolu sektorā” projekts

*Skolas izglītības kvalitātes paaugstināšana mācību stundās starptautiskajos projektos.*

2015.gada 1.jūnijs – 2016.gada 31.maijs

* Eiropas Savienības Erasmus+ programmas Pamatdarbības Nr.2 (KA2) starpskolu

stratēģisko partnerību projekts  *EUROMOSAICA (* kā projekta koordinators)

2017.g. 1.oktobris - 2019.g.30.septembris

Skola piedalās projektā “Karjeras atbalsts vispārējās un profesionālās izglītības iestādēs”.

Skola ir Ekoskolu programmas dalībniece.

Mērķtiecīga ir pieeja skolas telpu renovācijai. Notiek informāciju tehnoloģiju ieviešana mācību procesā. Skola rūpējas par telpu un apkārtnes estētisko vidi. Remonti tiek veikti, veidojot gaišu un patīkamu apkārtni.

Izglītības iestādē notiek mērķtiecīga vecāku, atbalsta personāla un pedagogu sadarbība.

Izglītības iestāde sniedz skolotājiem, skolēniem un vecākiem informatīvu atbalstu.

# TURPMĀKĀ ATTĪSTĪBA

**Mācību process**

* Īstenot standartos noteiktās prasības, akcentējot saikni ar reālo dzīvi.
* Nodrošināt mūsdienīgu, uz skolēnu centrētu mācību procesu, veicinot skolēnu kompetenču pilnveidošanu, spēju apzināšanu un realizēšanu.
* Mācību stundās jēgpilni pielietot individuālos IKT.
* Sekmēt izglītojamo medijpratību un digitālās prasmes moderno informāciju un komunikāciju tehnoloģiju lietošanā, informācijas iegūšanā, apstrādē, veidošanā.
* Panākt mācību motivācijas paaugstināšanos, efektīvāk izmantojot skolēnu pašanalīzi.
* Iesaistīt izglītojamos ar zemu motivāciju uzņemties līdzatbildību par saviem mācību darba rezultātiem, kā arī plašāk izmantot izglītības iestādes piedāvātās papildus iespējas (konsultācijas, fakultatīvās nodarbības).
* Sekmēt skolēnu pašvērtējuma prasmju attīstīšanu.
* Paaugstināt izglītojamos pozitīvu motivāciju mācīties, veicinot skolēnu personīgo atbildību par mācību sasniegumiem, lai tie atbilstu katra spējām.
* Īpašu uzmanību pievērst lasītprasmes attīstībai.
* Veicināt mācību metožu un pieeju dažādošanu mācību procesā.
* Izglītības kvalitātes paaugstināšanai izmantot EDURIO aptaujas atgriezeniskās saites saņemšanai no skolēniem.

**Metodiskais darbs**

* Mācību priekšmetu jomu Metodiskajām komisijām un metodiskās sadarbības grupām turpināt analizēt valsts pārbaudes darbus, izstrādāt rīcības plānu rezultātu uzlabošanai.
* Metodiskajās komisijās un metodiskās sadarbības grupās aprobēt jauno kompetenču pieejā balstīto mācību saturu un programmas.
* Turpināt izmantot “e-klasi” skolēnu mācību sasniegumu analīzei un vecāku informēšanai.
* Turpināt skolotāju sadarbību stundu satura plānošanā un tēmas saskaņošanā pa jomām.
* Analizēt mācību sasniegumus pārejā no 4. uz 5.

**STEM programmai**

* Iekārtot eksperimentu laboratoriju bioloģijas un ķīmijas apguvei.
* Ievērot pēctecību starp sākumskolas dabaszinību fakultatīvajām nodarbībām un STEM programmu pamatskolā.

**Atbalsts skolēniem**

* Popularizēt veselīgu dzīvesveidu.
* Sekmēt skolēnu izpratni un atbildību par savas drošības un veselības saudzēšanu.
* Nostiprināt izglītojamos attieksmi pret dzīves pamatvērtībām, tai skaitā pret sevi un savu veselību kā līdzekli citu vērtību iegūšanai.
* Sekmēt pedagogu un skolas Atbalsta komandas sadarbību skolēnu spēju un vajadzību izpētē un nodrošināšanā.
* Turpināt izzināt un attīstīt skolēnu spējas un talantus.
* Sekmēt skolēnu aktīvu piedalīšanos dažāda līmeņa konkursos un olimpiādēs.
* Turpināt realizēt individuālo pieeju mācību stundās un konsultācijās.
* Turpināt realizēt “Speciālo pamatizglītības programmu izglītojamajiem ar mācīšanās traucējumiem”, izglītības programmas kods 21015611.
* Plānojot mācību saturu un mācību metodes, ievērot mācību darba diferenciāciju, pilnveidot darbu ar talantīgajiem izglītojamiem.
* Turpināt radīt iespējas talantīgiem jauniešiem iesaistīties radošajās nometnēs, konkursos u.tml.
* Turpināt pedagogiem sadarboties pārbaudes darbu un to vērtēšanas izstrādē un pilnveidē.
* Turpināt izglītojamo mācību slodzi regulēt ar pārbaudes darbu un ieskaišu elektronisko grafiku, kas pieejams skolas mājas lapā.
* Ievērot izstrādāto mājas darbu uzdošanas grafiku.

**Karjera**

* Turpināt sadarbību ar valsts, pašvaldības un privātajām institūcijām karjeras izvēles jautājumos.
* Palielināt vecāku līdzdalību karjeras programmas realizācijā.

**Vide un drošība**

* Pilnveidot materiāli tehnisko bāzi dabaszinību un eksakto mācību priekšmetu pasniegšanai, lai nodrošinātu mācību priekšmetu standartu izpildi.
* “Zaļās mācību klases” izveide.
* Turpināt telpu kosmētisko remontu.
* Uzlabot drošības sistēmu kārtības uzturēšanai izglītības iestādē un tās teritorijā.

**Vispārcilvēciskās vērtības**

* Strādāt pie Ekoskolas Zaļā karoga atkārtotas iegūšanas.
* Radīt izglītojamiem iespēju piedalīšanos labdarības pasākumos ieskaitīt kā brīvprātīgo darbu.

**Sadarbība**

* Pilnveidot sadarbības formas ar izglītojamā ģimeni.
* Turpināt sadarbību ar dažādām institūcijām mācību un audzināšanas darba optimizācijai.
* Sadarboties ar dažādām institūcijām darbā ar bērniem, kuriem ir uzvedības problēmas.
* Turpināt sadarboties ar sociālo pedagogu.
* Regulāri izzināt vecāku viedokli, ieteikumus, pretenzijas efektīvākai un ciešākai izglītības iestādes un vecāku sadarbībai.
* Meklēt papildus iespējas un jaunas darba formas sadarbībai ar vecākiem, uzlabot informācijas apriti: izglītības iestāde – vecāki – sabiedrība.
* Turpināt uzlabot klašu audzinātāju un atbalsta personāla sadarbību izglītojamo ar mācīšanās grūtībām atbalstam, kā arī izglītojamo kavējumu, nosebojumu novēršanai.

**Tālākizglītība**

* Sekmēt pedagogu tālākizglītību un profesionālo pilnveidi, iesaistīšanos projektos.
* Padziļināt pedagogu teorētiskās zināšanas un praktiskās iemaņas tālākizglītības kursos savā mācību priekšmetā, pedagoģijā, psiholoģijā.
* Turpināt pedagogu praksē balstītu profesionālo pilnveidi.

**Vadība**

* Turpināt pedagogu paaudžu maiņu, jaunu pedagogu ienākšanu skolā, saglabājot kvalitatīvu un kvalificētu pedagogu resursu.
* Pilnveidot izglītības iestādes darba pašvērtēšanas formas un metodes, palielinot vecāku un izglītojamo lomu pašvērtēšanas procesā.
* Turpināt veikt nepieciešamās izmaiņas iekšējos normatīvos dokumentos, atbilstoši ārējo normatīvo dokumentu prasībām un reālajai situācijai.
* Turpināt pilnveidot skolas darba organizāciju.
* Uzlabot sadarbības kvalitāti visos līmeņos pieņemto lēmumu realizēšanā.
* Turpināt EDURIO aptaujas izglītības kvalitātes paaugstināšanai izglītības iestādē..

**Ventspils Pārventas pamatskolas direktore \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ V. Laurecka**

# Pielikumi

**1.pielikums**

**Izglītības iestādes tradīcijas**

* Zinību diena;
* Skolotāju diena;
* Mārtiņdienas tirgus;
* Labdarības koncerti pansionātos Gudeniekos un “Selgā”;
* Svētā Valentīna diena;
* Lieldienu pavadīšanas jampadracis;
* rudens un pavasara ekskursiju un pārgājienu diena;
* rudens, pavasara sporta dienas kopā ar vecākiem;
* Olimpiskā diena kopā ar pirmsskolas iestāžu audzēkņiem;
* Mātes dienas koncerts;
* Ziemassvētku balle;
* Pēdējā zvana svētki, izlaidums;
* vecāku dienas rudenī un pavasarī, vecāku konference;
* absolventu salidojumi (pēc 5 gadiem);
* skolas dzimšanas dienas pasākumi;
* Censoņa balvas pasniegšanas ceremonija, Progresa balvas pasniegšana;
* semestra noslēguma svinīgās līnijas;
* labāko skolēnu ekskursija pavasarī;
* Latvijas valsts Proklamēšanas diena;
* adaptācijas dienas 1. klasē;
* nākamo pirmklasnieku un viņu vecāku iepazīšanās ar skolu “Esi sveicināts skolā!”;
* sporta aktivitāšu vakars “Veselā miesā vesels gars!”;
* daiļlasīšanas konkurss;
* akcija “Izglāb koku!”;
* labdarības akcija “Palīdzi, lūdzu, izdzīvot!”;
* labdarības akcija brīvdienās dzīvnieku patversmēs;
* Zīļu mači;
* Meiteņu un Puišu dienas;
* joku diena;
* talantu konkurss;
* Helovīnu balle;
* regulāra sadarbība ar Pārventas bibliotēku;
* līdzdalība pilsētas, valsts sporta turnīros.

**2.pielikums**

**Ārpusstundu nodarbības**

Izglītības iestādes audzēkņi var attīstīt savas spējas šādās ārpusstundu nodarbībās:

* koris 2.-4.klasei (interešu izglītība),
* vokālā studija 5.-9.klasei (interešu izglītība),
* frisbijs,
* peldēšana,
* nodarbības skolas trenažieru zālē,
* slidotava,
* glītrakstīšana 1.-2.klasei,
* pagarinātās dienas grupa,
* Izglītojamo pašpārvalde,
* EKO punkts,
* angļu ABC 1.-2.klasei,
* pētnieks 4.klasei,
* drāma 5.-9.kl.

Izglītojamie var iesaistīties ārpus stundu nodarbībās pētniecisko prasmju izkopšanai un lasītprasmes attīstīšanai - “Mazais pētnieks”, un nodarbībās datorprasmju apguvei - “IKT izmantošana dabas zinību un lasītprasmes apguvē”.

Lai nodrošinātu vecumposmam nepieciešamo fizisko slodzi, Ventspils pilsētas dome 3.-6.klašu skolēniem nodrošina papildu vispārējās fiziskās sagatavotības nodarbības.